Üdvözöllek a Hogyan játsszunk Dungeons and Dragonst-t sorozat hetedik epizódjában.
Az előző részben megtanultad, hogyan kell a saját karakteredet megalkotni.
Most a szintlépésekről és a testreszabásról lesz szó.
Grant karakterlapját fogjuk használni, a hivatkozás hozzá ott van lent a leírásban.
Kalandozás közben a karaktered tapasztalatot fog szerezni.
A fejlődését a D&D-ben szintlépéssel szimbolizáljuk. A szintlépésnek több módja is van.
A klasszikus megközelítésnél a sikeresen megoldott helyzetekért (harc, befolyásolás, felderítés) tapasztalatok kapnak a karakterek.
Amikor a karakter össz tapasztalati pontjai elérnek egy bizonyos értéket, szintet lép.
A másik módszer a mérföldköves szintlépés. Ha elértetek egy bizonyos pontot a történetben, akkor a csapat nyilván sikeres volt egy csomó helyzetben, így mindenki szintet lép.
Egy csomó időt meg lehet így spórolni a tp részletes szétosztása és könyvelése elhagyásával.
A hivatalosan szervezett játékokban nem alkalmazzák, hiszen ott nincsenek állandó csapatok sem.
Nézzük most, hogy mi történik, amikor szintet lépsz.
Ezekkel történhet valami szintlépéskor: max életerő, életerő kockák, jártasságok, ismert varázslatok, varázslathelyek és osztály képességek.
Kétféle módon kaphatod meg a karaktered szintlépés után maximum életerő pontjainak számát.
Az elsőnél dobsz az osztályodhoz tartozó életerő kockával, a papnál ez 1d8, és hozzáadod az egészségbónuszodat.
A korábbi kiadásokban úgy volt, hogy ha rosszat dobtál és a gyenge állóképességed miatt levonásod volt, akkor is legalább eggyel nőtt az életerőd. Az ötödik kiadásban nincs ilyen minimum. A kockadobásnak valódi kockázata van.
Ehelyett van egy egyszerűbb és kiegyensúlyozottabb módszer is. A hivatalosan szervezett játékokban ezt használják.
Minden szintlépéskor a felfelé kerekített átlagát kapod a lehetséges életerőkocka-dobásnak, plusz itt is az állóképesség-bónuszod.
Hosszú távon így mindenképp magasabb lesz az életerőd.
Bármikor újraszámolhatod az életerődet ugyanúgy, ha esetleg erre valamiért szükség van (mert rájössz, hogy elrontottál valamit, vagy elveszett a karakterlapod).
Az állóképesség-bónuszod nagyon fontos összetevője a max életerőnek.
Ha a játékban megváltozik az állóképességed értéke, és ez változtatja a bónuszod, akkor visszamenőleg minden szintedre megkapod a változást.
Például ha Grant nyolcadik szinten 15-ről 16-ra növeli az állóképességét,
akkor a bónusza kettőről háromra nő.
Így visszamenőleg minden szintjére megkapja ezt a +1 növekedést.
Ha az átlagos értékes szabályt alkalmazta, akkor így számolódik az életereje:
Első szintre 8 + egészségbónusz + a törpe szívósság faji képessége, 8+3+1 = 12
Minden további szintre a kerekített átlag + állóképesség bónusz + faji képesség: 7x(5+3+1)
Így a max életereje 75 lesz.
Az életerő kockáinak száma is nő egyet minden szintlépéskor.
A kalandozásról szóló részben beszéltünk arról, hogyan használhatod az életerő kockákat pihenéskor gyógyulásra.
A jártasság nem nő minden szintlépéssel, több szinten keresztül ugyanaz marad, majd bizonyos szinteken eggyel nő.
Grant jártasság-bónusza tehát negyedik szintig +2, ötödik szinten pedig növekszik eggyel, +3-ra.
+4 lesz az értéke kilencedik szinten, és így tovább.
Az új varázslatok megtanulására minden osztálynak különböző szabályai vannak.
A papok és a druidák ismerik az összes osztályuk számára elérhető varázslatot.
A bekészíthető varázslataik száma növekszik szintlépéssel.
Más osztályok, mint a bárd és a sorcerer csak kevés varázslatot ismernek,
Csak néhány induló varázslatuk van, és szintenként is általában egy újat tanulnak meg.
A kapott varázslaton felül egy korábban már megtanultat kicserélhetnek egy újra.
Nyolc varázshasználó osztály van (a hibrid osztályokat beleszámítva, de a nem varázshasználó osztályok varázsló archetípusai nélkül)
Az összes rájuk vonatkozó szabály nem fér bele egy videoba, neked kell majd részletesen utánanézned.
A kapott varázslathelyeket a könybben az osztályhoz tartozó táblában találod.
Az osztályra jellemző képességek listáját is a táblában találod, de van olyan, hogy már meglévő képesség lesz erősebb egy szintlépéskor.
Nem mindig van minden részlet a táblában, érdemes végigolvasni a szöveges részt is.
Megintcsak kihangsúlyozom, osztályonként csak egy, az általad kiválasztott fejlődési út (archetípus vagy alosztály) képességeit veheted fel, nem keverheted őket.
Bizonyos szinteken tulajdonságnövelést kapsz. Két pontot költhetsz el tulajdonságaid növelésére.
Ráteheted egy tulajdonságodra mindkettőt, vagy növelhetsz két tulajdonságot egy-egy ponttal.
Választható szabály szerint a tulajdonságnövelés helyett felvehetsz speciális, osztálytól nem függő képességet is.
Vannak általános célú és harcra való különleges képességek, mint például a bírkózás.
Ha egy jól átgondolt karakter koncepcióját kiegészíted ugyancsak jól megválasztott különleges képességekkel, igazán hatékony karaktert építhetsz.
Figyelem, a különleges képességek opcionálisak, a mesélő dönti el, hogy használja-e őket.
A legjobb először megkérdezni a mesélőt, hogy miféle történetet szeretne lemesélni, és milyen választható szabályokat használ.
A legtöbb kiadott kalandmodul jóval a szabályok szerinti legmagasabb 20 szint előtt véget ér.
A mesélőnek teljesen szabad keze van abban, hogy milyen osztályokat enged a játékba, hogy engedi-e a többszörös osztályokat, vagy saját maga ad-e hozzá kiegészítéseket.
Ahogyan testreszabod a karaktered, befolyással lehet a csapat összeállítására is,
akár az is előfordulhat, hogy a mesélőnek újra kell írnia a történet egy részét.
A D&D együttműködésen alapuló játék. Előfordul, hogy egyezkedned kell a játékosokkal és a mesélővel arról, hogy mit szeretnél.
A játéknak ez a metaszintje is lehet ám szórakoztató!
A többosztályos karakterek megértéséhe először nézzük a különbséget az osztály-szint és a karakter-szint között.
A karakterszint a karaktered összes szintje együtt.
Ha van három szinted varázslóként, meg két szinted zsiványként, akkor az össz karakterszinted ötös.
A huszas maximum a karakter szintjére vonatkozik.
Számolj ezzel is, ha többosztályos karaktert szeretnél építeni.
A többkasztúságnak tulajdonságszinthez kötött feltételei is vannak, ez általában 13 egy vagy több tulajdonságban.
Az összes már meglévő osztályodra és az épp felvenni kívántra is teljesíteni kell a tulajdonság-feltételt, különben nem vehetsz fel új osztályt.
Ha mondjuk viccből csináltál egy buta varázslót, eleve kizártad a többosztályúságot.
Ha szintlépéskor veszed fel egy újabb osztály első szintjét, nem kapod meg az összes képességet és szakértelmet, amit egyébként kezdő első szintűként kapnál!
Az új osztály mentődobás jártasságait sem kapod meg.
Ha például varázslóként felveszel egy papi szintet,
Akkor közepes és könnyűpáncélokkal és pajzzsal szerzel jártasságot.
De nem kapsz semmilyen szakértelmet, fegyveres- vagy mentődobás- jártasságot.
A könyvben a többkasztúság szabályainál pontosan leírják, hogy mely jártasságokat és képességeket kapod meg, amikor többkasztúként felveszed egy-egy osztály első szintjét.
A szintlépés már egyszerűbb. Mindig konkrétan valamelyik osztályoddal lépsz szintet.
A max életerőt és életerő kockát az adott osztály szerint kapod, amelyikkel szintet léptél.
Harcosként például 1d10-et kapsz életerő kockának, ha eddig másmilyen kockád volt, akkor mostantól vegyesen vannak, nyilván kell tartanod, hogy melyikből mennyi lehet, és mennyit használtál el.
A jártasságbónuszod a teljes karakterszintedből kapod, vagyis 5. karakterszinten (mindegy hogy ez különböző osztályok kombinációjából jön-e össze) a jártasságbónuszod +3 lesz.
Az ismert varázslatok szempontjából a különböző osztályok teljesen külön számítanak.
Ötös varázsló + négyes papként harmadik szintig ismersz varázslói és második szintig papi varázslatokat.
Itt például látszik egy hátránya a vegyes osztályoknak. Ha egyosztályú varázsló vagy pap lennél, már magasabb szintű varázslatokat is ismernél.
Viszont például a varázstrükkjeid ereje az össz karakterszinteden alapszik.
Akkor is, ha csak első szintű varázsló vagy, de van hozzá mondjuk még négy zsivány szinted, a Tűznyilad megkapja az ötödik szintű karakternek járó extra sebzést.
A varázslathelyeid kiszámításához kell egy kis matek.
Ez it a teljes varázshasználó osztályok varázslathely-táblája.
A teljes varázshasználók szintjei egyszerűen összeadódnak, és aszerint számoljuk a helyeket.
A hibrid varázsló osztályok (paplovag és vándor) esetében a szint fele számít csak).
Ha pedig egy nem-varázshasználó osztályból vettél fel varázsolni tudó alosztályt (Mágikus harcos vagy szemfényvesztő zsivány), a szint harmada számít.
Az összeget kerekítsd lefelé, így kapod meg a teljes varázslóra vetített varázshasználó szintedet, és azt a táblázatban megkeresve a használható varázslathelyeidet.
A helyeket bármely osztályod által megszerzett varázslat elmondására használhatod.
A boszorkánymesterek mágikus alkuból származó varázslathelyei külön számolódnak, de ezeket is használhatod bármely varázslatod elmondására, és boszorkánymesteri varázslatokat is mondhatsz hagyományos helyből.
A varázslat szintjét viszont továbbra is figyelembe kell venned, a hely szintjének legalább akkorának kell lennie, mint a varázslaté.
A többi osztályképességet egyszerűen a megfelelő osztályszinten kapod.
Figyelem, a tulajdonságnöveléseket osztályszinteken kapod!
Csak akkor járnak, ha egy osztályba elegendő szintet teszel bele.
Ez a másik nagy hátránya a többosztályúságnak.
Még egyszer: karakterszinted alapján csak a jártasságod és a varázstrükkjeid ereje számolódik, minden más külön osztályszintenként.
Meg is vagyunk, most már hallottál szintlépésről, különleges képességekről és többosztályúságról.
Ez az utolsó része a Hogyan játsszunk D&D-t első sorozatának.
Ha még nem nézted meg a többi részt, itt a hivatkozás jobbra fent a lejátszási listához.
Lesznek még további D&D videoim.
Már elkezdtem összeállítani a következő D&D csomagot.
Közben készülnek az egyéb, számomra érdekes témákról szóló videoim is. Ha még nem nézted meg, ajánlom a Holdújévet ünneplő kultúrákról szóló videomat.
Ha tetszett, amit láttál, nyomj rá a teszikre és iratkozz fel.
Mielőtt kijelentkeznék, köszönöm mindannyiótoknak, nézőknek, feliratkozóknak a figyelmet és lelkesítést.
Nemrég indítottam a csatornát, és máris annyian támogattok. Nagyon hálás vagyok érte!
Még egyszer köszönöm, Mindannyiótoknak. Találkozunk a következő videokban.
CJ Vége, kikapcs.
